open-index/open-wikipedia-markdown huggingface dataset:
Rapusumu

**Rapusumu** eli **Äyriäissumu** on supernovajäänne Härän tähdistössä. Supernova havaittiin 4. heinäkuuta 1054. Messierin luettelossa se on ensimmäinen kohde, **Messier 1**. Nykyisen käytännön mukainen nimi sille on *SN 1054*.

## Supernova
Härän tähtikuvioon vuonna 1054 ilmestynyt supernova oli aluksi nähtävissä jopa päivänvalossa. Suunnilleen nelinkertaista Venuksen kirkkautta vastanneen ilmiön havainneet kiinalaiset ja japanilaiset historioitsijat kirjasivat havainnon ylös. Sumu sijaitsee noin 6&nbsp;500 valovuoden päässä, joten itse räjähdys on tapahtunut noin vuonna 5400 eaa. Kiinalaiset antoivat havainnolleen nimen "vierastähti". Päivänvalossa supernovajäänne oli näkyvä jopa 23 päivää ja pimeällä kaksi vuotta. Huomionarvoista on, että eurooppalaiset eivät tehneet kirjauksia poikkeavasta havainnosta.

Sumu on yli 11 valovuotta halkaisijaltaan ja laajenee koko ajan noin 1 500 km/s nopeudella. Räjähdyksen pois sinkoama massa vastaa suunnilleen 10 prosenttia Auringon massasta.

Rapusumun nimesi irlantilainen tähtitieteilijä William Parsons (paremmin tunnettu Lordi Rossena). Hän tutki kohdetta 0,9 metrin kaukoputkellaan ja piirsi siitä hahmotelman, joka muistutti selvästi rapua. Muutamia vuosia myöhemmin hän tutki samaa kohdetta suuremmalla kaukoputkella (noin 1,8 m), eikä kohde enää ollut ravun kaltainen – mutta nimi ei siitä muuttunut.

## Pulsari
Sumun keskustassa pyörii Rapusumun pulsari, neutronitähti, jonka halkaisija on noin 10 km ja massa noin kaksi Auringon massaa. Itse laajenevan sumun massaksi on laskettu noin 0,1 Auringon massaa. Vuonna 1969 löydetty pulsari pyörii ympäri kerran 33 millisekunnissa eli noin 30 kierrosta sekunnissa.

## Lähteet

## Aiheesta muualla

*
Burger Games

**Burger Games** on suomalainen roolipelien julkaisija.

## Tuotanto

**[[Miekkamies (roolipeli)|Miekkamies]]* (1995)
**[[Taiga (roolipeli)|Taiga]]* (1997)
**[[Syndicate (roolipeli)|Syndicate]]*
**[[Mobsters]]* (1998)
**[[Praedor (roolipeli)|Praedor]]* (2000)
**[[Stalker (roolipeli)|Stalker]]* (2008)

## Aiheesta muualla
*Burger Gamesin kotisivu
*Syndicaten kotisivu
Taru sormusten herrasta (animaatioelokuva)

**Taru sormusten herrasta** (*The Lord of the Rings*) on Ralph Bakshin ohjaama animaatioelokuva vuodelta 1978. Se pohjautuu J. R. R. Tolkienin samannimiseen kirjaan. Elokuva kestää kaksi tuntia neljätoista minuuttia.

Bakshi hyödynsi rotoskooppaustekniikkaa, jossa oikeiden näyttelijöiden päälle animoitiin piirretty hahmo. Tämä tuotti hyvin epätasaista jälkeä. Elokuvan huonon menestyksen myötä sille ei koskaan tehty toista osaa. Elokuva loppuu Helmin syvänteen taisteluun, eli suunnilleen kirjan ja tarinan puoliväliin. Tosin Rankin-Bass Studio, joka loi myös *[[The Hobbit (vuoden 1977 elokuva)|The Hobbit]]* -piirroselokuvan 1977, tuotti 1980 oman *[[The Return of the King (vuoden 1980 elokuva)|The Return of the King]]* -piirroselokuvan, jossa tapahtumat sijoittuvat pääasiassa kirjan loppupuolelle osioon, jota Bakshin elokuvassa ei käsitelty. 

## Ääninä

## Arvioita
*[[Video-opas|Video-oppaassa]]* vuodelta 1994 Esko Rautakorpi pitää elokuvaa upeannäköisenä mutta loppua kohti jahkaavana ja antaa sille kolme tähteä viidestä, mikä vastaa sanallista arviota ”hyvä”.

Vuonna 2024 elokuva tuotiin takaisin teattereihin, jolloin Muropaketin Helinä Laajalahti antoi sille arvosanaksi 3/5.

## Lähteet

## Aiheesta muualla

*
Miniatyyri

**Miniatyyri** tarkoittaa erityisen pientä kuvaa.  Miniatyyri voi olla myös pienikokoinen reproduktio tai pienempi versio jostakin. 

Miniatyyrillä voidaan viitata seuraaviin:
* Miniatyyreiksi on kutsuttu kaikkia kirjamaalauksia, eli pieniä käsikirjoituksiin maalattuja kuvia ja koristeita 
* Miniatyyrimaalaus, erittäin pienikokoinen maalaus
* Pienoismalli
* Miniatyyrihevonen
* Miniatyyripeli
* Pienikokoinen figuriini
* Pienimuotoinen sävellys
E. Howard Hunt

**Everette Howard Hunt** (s. 9. lokakuuta 1918, East Hamburg, New Yorkin osavaltio, Yhdysvallat – 23. tammikuuta 2007 Miami Florida, Yhdysvallat) työskenteli presidentti Richard Nixonin alaisena Valkoisessa talossa. Hän oli osallisena Watergate-skandaalissa, ja hänet tuomittiin murrosta, salaliitosta ja salakuuntelusta 35 vuodeksi vankilaan. Hän suoritti lopulta tuomiostaan vajaat 33 kuukautta.

## CIA:n palveluksessa
Toisessa maailmansodassa Hunt palveli OSS:ssä. Hän työskenteli CIA:ssa vuosina 1949–1970. Vuonna 1949 hän perusti ensimmäisen sodanjälkeisen CIA:n asemapaikan Méxicoon. Hunt oli mukana järjestämässä Guatemalan vallankaappausta 1954 ja Jacobo Árbentzin syöksemistä vallasta. Lisäksi hän oli järjestämässä epäonnistunutta Sikojenlahden maihinnousua 1961 Kuubaan.

## Watergate-operaatio
Hunt organisoi Yhdysvaltojen demokraattisen puolueen kampanjatoimiston salakuuntelun Watergate-virastorakennuksessa, ja hänet todettiin myös syylliseksi Ellsbergin psykiatrin toimiston murtoon. Hunt oli yhdessä muun muassa G. Gordon Liddyn kanssa yksi "Valkoisen talon putkimiehistä", joka oli tietovuotojen estämiseksi perustettu salainen tutkimusryhmä. Tietovuodot olivat aiheuttaneet harmia Nixonin hallinnolle maanpuolustustutkija Daniel Ellsbergin lähetettyä salaisia Vietnamin sotaa käsitteleviä Pentagonin asiakirjoja (*[[Pentagonin paperit]]*) New York Timesille.

Yhdysvaltain  kongressin asettama Rockefellerin tutkimuskomissio tutki vuonna 1974 epäilyä, jonka mukaan Hunt ja Watergaten murtoon osallistunut Frank Sturgis olivat osallisia vuoden 1963 presidentti John F. Kennedyn salamurhassa. Heidän epäiltiin esiintyvän tapahtumapaikalla otetuissa kuvissa, joissa näkyi kolme koditonta miestä. Komissio tuli siihen tulokseen, että miehet eivät olleet kuvissa.

## Kirjailijana

Hunt oli nuoruudessaan toiminut elokuvakäsikirjoittajana. Hän julkaisi elämänsä aikana lukuisia vakoilu- ja rikosromaaneja nimillä John Baxter, Gordon Davis, Robert Dietrich, P.S. Donoghue, Everette Howard Hunt, Jr., Howard Hunt ja David St. John. 

## Myöhemmät vaiheet
Hunt hakeutui henkilökohtaiseen konkurssiin vuonna 1995. Hän kuoli keuhkokuumeeseen tammikuussa 2007 Miamissa Floridassa.

## Lähteet
Nelson A. Rockefeller

**Nelson Aldrich Rockefeller** (8. heinäkuuta 1908 – 26. tammikuuta 1979) oli yhdysvaltalainen republikaanipoliitikko, joka toimi New Yorkin kuvernöörinä 1958–1973 ja Yhdysvaltain varapresidenttinä 1974–1977. Lisäksi hän toimi Rockefeller Brothers Fundin puheenjohtajana 1956–1958.

Nelson kuului Rockefeller-sukuun; hänen isänsä oli John D. Rockefeller, Jr. ja isoisänsä John D. Rockefeller. Hän kulutti suuren osan energiastaan, rahoistaan ja ajastaan Yhdysvaltain presidentiksi pyrkimiseen. Tie kuitenkin nousi pystyyn, kun hänet oli valittu New Yorkin osavaltion kuvernööriksi: republikaanisen puolueen 1960-luvulta lähtien nopeasti vahvistunut oikeistosiipi piti häntä moraalittomana ja liian kompromissialttiina kansakunnan johtajaksi.

Rockefeller hävisi republikaanisen puolueen esivaalit vuosina 1964 ja 1968, ensin niukasti railakkaan oikeistolaiselle Barry Goldwaterille ja sitten selvemmin jo 1950-luvulta republikaanien piirissä suosiotaan kasvattaneelle Richard Nixonille. Vuonna 1972 monikaan republikaani ei viitsinyt kyseenalaistaa Nixonin presidenttiyttä, ja Rockefellerkin jätti esivaalin väliin tukeakseen häntä. Rockefeller valittiin kompromissina keskustalaisen republikaanipresidentin Gerald Fordin varapresidentiksi Watergate-skandaalin jälkeen 1974, mutta hänen kohtalonaan oli taas joutua syrjään: Vuoden 1976 esivaalien jälkeen Fordin varapresidenttiehdokkaaksi valittiin puolueen sisällä suositumpi nuori nouseva oikeistosiiven tähti, Bob Dole. Seuraavat presidentinvaalit olisivat olleet 1980, mutta Rockefeller ehti kuolla sydänkohtaukseen 26. tammikuuta 1979.

## Lähteet

## Aiheesta muualla
Pyhän Olavin kirkko

**Pyhän Olavin kirkko** tarkoittaa ainakin seuraavia kirkkorakennuksia:

* Jomalan Pyhän Olavin kirkko
* Kalannin Neitsyt Marian ja Pyhän Olavin kirkko
* Lemböten Pyhän Olavin kappeli, kappeli Lemlandissa, Ahvenanmaalla
* Lemun Pyhän Olavin kirkko
* Turun dominikaanikonventin Pyhän Olavin kirkko
* Pyhän Olavin kirkko, katolinen kirkko Jyväskylässä
* Saloisten Pyhän Olavin kirkko, joka paloi 1930
* Sysmän Pyhän Olavin kirkko
* Tallinnan Pyhän Olavin kirkko eli Olevisten kirkko
* Tyrvään Pyhän Olavin kirkko eli Tyrvään vanha kirkko
* Ulvilan Pyhän Olavin kirkko
* Viipurin Neitsyt Marian ja Pyhän Olavin kirkko
Ertra, Ertra, Ertra

**Ertra, Ertra, Ertra** on Eritrean kansallislaulu.  Laulu otettiin käyttöön pian maan itsenäistyttyä vuonna 1993. Laulun on sanoittanut Solomon Tsehaye Beraki ja sen ovat säveltäneet Isaac Abraham Meharezghi ja Aron Tekle Tesfatsion. Laulu on kirjoitettu tigrinjaksi, jota kirjoitetaan yleensä etiopialaisella ge'ezin kirjoituksella.

## Alkuteksti
:ኤርትራ ኤርትራ ኤርትራ፡
:በዓል ደማ እናልቀሰ ተደምሲሱ፡
:መስዋእታ ብሓርነት ተደቢሱ።

:መዋእል ነኺሳ ኣብ ዕላማ፡
:ትእምርቲ ጽንዓት ኰይኑ ስማ፡
:ኤርትራ'ዛ ሓበን ውጹዓት፡
:ኣመስኪራ ሓቂ ክምትዕወት።

:ኤርትራ ኤርትራ፡
:ኣብ ዓለም ጨቢጣቶ ግቡእ ክብራ።

:ናጽነት ዘምጽኣ ልዑል ኒሕ፡
:ንህንጻ ንልምዓት ክሰርሕ፡
:ስልጣነ ከነልብሳ ግርማ፡
:vሕድሪ'ለና ግምጃ ክንስልማ።

:ኤርትራ ኤርትራ፡
:ኣብ ዓለም ጨቢጣቶ ግቡእ ክብራ።

## Alkutekstin translitteraatio

:Ertra, Ertra, Ertra,
:Beal dema'nalkese tedem sisu,
:Meswaéta bharnet tdebisu.

:Mewaél nekhisa'b élame
:Témrti tsnat koynu sma,
:Ertra za haben wtsuat,
:Ameskira haki kem téwet.

:KERTOSÄE:
:Ertra, Ertra,
:Abalem chebitato gbué kbra.

## Käännös englanniksi
:Eritrea, Eritrea, Eritrea,
:Her Nemesis destroyed while wailing,
:her sacrifices vindicated by freedom.

:Forever firm in her principles,
:her name became a synonym of tenacity,
:Eritrea, the pride of the oppressed,
:is a testament that truth prevails.

:Eritrea, Eritrea,
:has taken her rightful place in the world.

:[So that] The supreme dedication that brought us freedom,
:will serve to rebuild her and develop her,
:We shall honor her with progress,
:It is our legacy to crown her.

:Eritrea, Eritrea,
:has taken her rightful place in the world.

## Lähteet

## Aiheesta muualla
* Laulu mp3-muodossa
Nikolainkirkko

**Nikolainkirkko** voi tarkoittaa seuraavia:

* Helsingin tuomiokirkon alkuperäinen nimi
* Nikolaikirche, Berliinin vanhin kirkkorakennus, nykyisin museo
* Nikolainkirkko, keskiaikainen kivikirkko Granin kunnassa Norjassa
Paino

Kappaleen **paino** on siihen kohdistuva taivaankappaleen (esim. Maan) vetovoima, joka aiheutuu gravitaatiosta ja pieneltä osin taivaankappaleen pyörimisestä.

Kappaleen paino on suoraan verrannollinen sen massaan, ja se on samalla kappaleella likipitäen yhtä suuri kaikkialla Maan pinnalla. Tämän vuoksi arkielämässä massan ja painon välillä ei aina tehdä eroa, vaan usein kappaleen painosta puhuttaessa tarkoitetaan sen massaa. Fysikaalisesti massa ja paino ovat kuitenkin kaksi eri käsitettä. Kappaleen massa on riippumaton sen sijainnista ja sen voidaan katsoa kuvaavan aineen määrää kappaleessa, paino kuvaa gravitaation kappaleeseen aiheuttamaa voimaa.

Koska paino on voima, SI-järjestelmässä sen yksikkönä on newton samoin kuin muidenkin voimien. Yksi newton on voima, joka aiheuttaa yhden kilogramman massaiselle kappaleelle kiihtyvyyden 1 m/s2.

Kappaleen paino *G* voidaan laskea kohtuullisen tarkasti kaavalla G = mg, jossa *m* on kappaleen massa ja *g* gravitaatiokentän aiheuttama putoamiskiihtyvyys, joka Maassa on noin 9,81&nbsp;m/s2. Sellaisen kappaleen paino, jonka massa on yksi kilogramma, on maapallon vetovoimakentässä noin 9,81 newtonia.

Vanhassa kirjallisuudessa painoa ja muitakin voimia mitattiin massayksiköissä. Siten yhden kilogramman voima (kgf) eli kilopondi tarkoittaa sitä voimaa, jolla Maa vetää puoleensa yhden kilogramman massaista kappaletta. Se on siis noin 9,81&nbsp;N. Vielä nykyisinkin näkee paineen yksikkönä kg/cm2, jota kutsuttiin myös tekniseksi ilmakehäksi (at).

Muuttumattoman kappaleen massa on vakio riippumatta siitä, missä se sijaitsee, Maan pinnalla tai missä tahansa avaruudessa (olettaen, että kappale ei liiku suhteessa tarkkailijaan − katso tarkemmin suhteellisuusteoria). Sen paino sen sijaan vaihtelee, jonkin verran jo eri puolilla maapalloakin. Jos kappale siirretään päiväntasaajalta pohjoisnavalle, sen paino kasvaa noin 0,5&nbsp;% Maan gravitaatiokentän erojen ja Maan pyörimisliikkeestä aiheutuvien erojen vuoksi. Saman kappaleen paino eri puolilla maapallon pintaa vaihtelee jonkin verran myös Maan sisäosien paikallisten tiheysvaihtelujen myötä sekä sen mukaan, millä korkeudella maanpinta on (mitä korkeammalla, sitä vähäisempi painovoima). Jos kappale viedään esimerkiksi Kuuhun tai vieraalle planeetalle, sen massa on yhä sama kuin Maassakin, mutta sen paino on kyseisen taivaankappaleen massasta ja läpimitasta riippuen hyvinkin eri suuri, esimerkiksi Kuussa vain noin kuudesosa siitä, mikä se on Maassa, johtuen Kuun noin kuusi kertaa heikommasta painovoimasta.

Astronautit voivat kellua avaruusaluksessa ja ovat lähes painottomia: astronautin ei tarvitse käyttää voimaa pysyäkseen paikallaan suhteessa avaruusalukseen. Koska kappaleet kuitenkin säilyttävät massan ja inertian, astronautin on käytettävä kymmenkertainen voima, jos hän haluaa siirtää yhtä nopeasti 10&nbsp;kg massaista kappaletta 1&nbsp;kg massaisen kappaleen sijaan.

## Katso myös
*Painovoima

## Lähteet
Eksaltaatio

* **Eksaltaatio** on kristillinen teologinen termi uskonnolliselle hurmostilalle eli transsille. Vaikka eksaltaatiota harjoittavat nykyään monet kristilliset ryhmät, sen on aiemmin kristinuskon historiassa nähty liittyvän paholaisen tekoihin.

* **Eksaltaatio** on myös mormonien oppi siitä, että kuolevaiset ihmiset voivat saavuttaa jumalaisen tai jumalankaltaisen olotilan seuraamalla kirkon opetuksia. 

* Eksaltaatio tarkoittaa myös yksinkertaisesti **ylösnousemusta** - eräs ortodoksien kahdestatoista juhlasta on englanniksi nimeltään ”Exaltation of the Holy and Lifegiving Cross”.
Luettelo Suomen luterilaisista kirkoista

Tässä luettelossa on lueteltu suuri osa **Suomessa sijaitsevista luterilaisista** kirkoista. Kirkot kuuluvat pääosin luterilaisille seurakunnille, mutta luettelossa on myös muiden tahojen omistamia kirkkorakennuksia.

## Kirkot
Sijainti-sarakkeen ensimmäinen paikannimi tarkoittaa nykyistä kuntaa. Sen jälkeen on pilkulla erotettuna mahdollinen entinen kunta, kylä, kaupunginosa tai muu paikka.

## Lähteet

## Kirjallisuutta
* 
* Anu Järmistö: *Suomen evankelis-luterilaiset kirkot*, 2017; 

## Aiheesta muualla
* Suomen kirkot
* Etelä-Suomen kirkkoja 
* Rakennusperinto.fi - Kirkot 
* Petteri Järvisen blogikirjoitus Suomen luterilaisista kirkoista (päivätty 24. kesäkuuta 2025)
Syntymäpäiväongelma

**Syntymäpäiväongelma** tai **syntymäpäiväparadoksi** on vanha matemaattinen arvoitus. Siitä on useita muunnelmia, mutta keskeinen kysymys kaikissa on seuraava: kuinka monta henkilöä pitää jossakin tilaisuudessa olla koolla, jotta on yli 50 prosentin todennäköisyys siihen, että ainakin kahdella heistä on sama syntymäpäivä? Oletuksena on, että henkilöiden syntymäpäivät ovat satunnaisia tai tarkemmin sanoen satunnaisia otoksia vuoden päivien tasaisesta jakaumasta. Tämä ei kuitenkaan pidä käytännössä paikkaansa.

Pienehkössä ihmisryhmässä saatetaan joskus hämmästyä siitä, että kahdella ihmisellä on sama syntymäpäivä, onhan päiviä sentään 365 (pois lukien karkauspäivä). Todellisuudessa se henkilöluku, jonka jälkeen on todennäköisempää että kahdella henkilöllä on sama syntymäpäivä kuin että kaikki ovat syntyneet eri päivinä, on yllättävän pieni.

## Todistus

On helppo osoittaa, että jo 23 henkilön ryhmässä on todennäköisempää, että ainakin kahdella henkilöllä on sama syntymäpäivä, kuin että kaikki olisivat syntyneet eri päivinä. Nämä ovat toisensa poissulkevat tapahtumat. Lasketaan ensin, kuinka todennäköistä on, että kaikki olisivat syntyneet eri päivinä. Tämä on kysytyn tapahtuman vastatapahtuman todennäköisyys. Kun tiedetään vastatapahtuman todennäköisyys, saadaan kysytty todennäköisyys laskettua komplementtisäännön mukaan vähentämällä saatu todennäköisyys luvusta yksi.

Valitaan ensimmäinen henkilö. Hän voi olla syntynyt minä päivänä tahansa vuoden 365 päivästä (ei rajoittavia ehtoja). Valitaan toinen henkilö. Hän voi olla syntynyt minä päivänä tahansa paitsi sinä päivänä, jona ensimmäinen henkilö on syntynyt, eli jonakin vuoden 364 päivästä. Valitaan kolmas henkilö, joka voi olla syntynyt minä päivänä tahansa, paitsi ensimmäisen tai toisen henkilön syntymäpäivänä, eli jonakin muuna vuoden 363 päivästä. Valitaan samoin neljäs, viides ja niin edelleen aina 23. henkilöön asti. Tuloperiaatteen mukaan päivämäärät voi valita
:365 \cdot 364 \cdot 363 \cdot 362 \cdot \ldots \cdot 343
eri tavalla. Kaikkia mahdollisia tapoja on 365^{23} kappaletta. Koska
:1 - \frac{365 \cdot 364 \cdot \ldots \cdot 343}{365^{23}} \approx 0{,}5073 > 0{,}5,
on väite todistettu.

## Aiheesta muualla

* Birthday Problem *MathWorld*. Wolfram Research, Inc.
Ahdistus

**Ahdistus** tarkoittaa seuraavia asioita:

* ahdistus, tunne
* ahdistus, sovitteen ominaisuus konetekniikassa
* ahdistuneisuushäiriöt, psykiatristen häiriöiden ryhmä
* Suuri ahdistus, Raamatun ennustama eskatologinen ajanjakso.

## Katso myös
*Ahdistelu
Hajamielisyys

**Hajamielisyys** tarkoittaa tilaa, jossa ajatukset ohjautuvat huomaamatta toisaalle kesken muun ajatustoiminnan. Hajamielinen henkilö toimii helposti irrationaalisesti, tai hän saattaa ajautua suorittamaan tilanteeseen nähden väärää rutiinia, tai suorittaa jonkin rutiininomaisen toimen täysin sitä tiedostamatta. 

Hajamieliselle henkilölle on tyypillistä etsiä toistuvasti silmälaseja jotka hän on jo asettanut silmilleen tai ottanut käteensä, ottaa kynä käteen kaupan kassalla maksaessaan poikkeuksellisesti käteisellä, lopettaa puhe kesken ja toistaa samaa sanaa useasti.
## Lähteet
* 
## Katso myös
*Tarkkaavaisuus
Predikaatti

**Predikaatti** tarkoittaa seuraavia asioita:

* predikaatti, logiikassa määre jollekin yksilölle tai joukolle
* predikaatti, kieliopissa yksi lauseenjäsenistä.
Heikki Liimatainen

**Heikki Liimatainen** (14. maaliskuuta 1894 Karstula – 24. joulukuuta 1980 Porvoo) oli suomalainen olympiavoittaja, juoksija ja liikemies. Hän oli yksi 1920-luvun alun suomalaisia kestävyysurheilun huippunimiä. Hän voitti yhteensä kolme olympiamitalia maastojuoksussa. Liimatainen edusti uransa ajan Porvoon Akillesta.

SM-kilpailuissa Liimatainen voitti 10&nbsp;000 metrin juoksussa kultaa 1918, 1919 ja 1920 ja pronssia 1914 sekä 5&nbsp;000 metrin juoksussa hopeaa 1919 ja pronssia 1918. Maastojuoksun SM-kilpailuissa hän sai henkilökohtaisella matkalla hopeaa 1919 ja 1920 ja joukkuekilpailusta hopeaa 1921 ja pronssia 1913 ja 1922.

## Olympiasijoitukset
### [[Kesäolympialaiset 1920|Antwerpen 1920]]
*kultamitali – maastojuoksu (joukkuekohtainen)
*pronssimitali – maastojuoksu (henkilökohtainen)
*seitsemäs – 10&nbsp;000 metrin juoksu

### [[Kesäolympialaiset 1924|Pariisi 1924]]
*kultamitali – maastojuoksu (joukkuekohtainen)
*12:s – maastojuoksu (henkilökohtainen)

## Henkilökohtaiset ennätykset

* 3 000 m: 8.58,4h (1920)
* 5 000 m: 15.36,9h (1923)
* 10 000 m: 32.08,2h (1924)

(h) = käsiaika
## Lähteet
* 

### Viitteet
BMP

**BMP** voi tarkoittaa ainakin seuraavia asioita: 

#BMP (tiedostomuoto), bittikarttakuvatiedostoa tietotekniikassa
#Neuvostoliittolais/venäläistä rynnäkköpanssarivaunu-sarjaa (BMP-1, BMP-2 ja BMP-3)
#Muun muassa johtamisessa käytettyä Best Management Practices -käsitettä
#Beep Media Player, linuxille suunnattua mediasoitinta.
#Batch Message Processing Program (eli bemari), eräajo-ohjelma jolla käsitellään DL/I -tietokantoja IBM-suurkoneissa IMS-ympäristössä
FIM

**FIM** tarkoittaa seuraavia:

*Suomen markka, kansainvälinen valuuttatunnus FIM, lakkautettu rahayksikkö
*FIM, suomalainen sijoituspalveluyhtiö, vuosina 2007–2008 nimeltään Glitnir
*FIM, Fédération Internationale de Motocyclisme, kansainvälinen moottoripyöräjärjestö.
*FIM, Fédération Internationale des Musiciens, kansainvälinen muusikkojen liitto
ALV

Lyhenteet **Alv** ja **ALV** voivat tarkoittaa:

* arvonlisävero, lyhenne alv
* 
* Alkoholikaupan ammattiliitto ALV
* 
* Andorra La Vellan lentoasema, IATA-koodi ALV, lentoasema.
*
United Parcel Service

**United Parcel Service, Inc.** (**UPS**) on maailman suurin lähettiyritys; se toimittaa yli 13 miljoonaa toimitusta päivässä yli 200 maahan. Sen pääkonttori sijaitsee Sandy Springsin kaupungissa, Georgian osavaltiossa Yhdysvalloissa. Yritys perustettiin alkujaan Seattlessa 1907 nimellä *American Messenger Company*.

## Historia

Vuonna 1907 19-vuotias Jim Casey perusti **America Messenger Companyn** Seattleen Washingtonin osavaltioon, lainattuaan ystävältään 100 dollaria tähän tarkoitukseen. Vuonna 1913 Jim Casey ja Evert McCabe päättivät aloittaa yhteistyön ja hankkivat T-mallin Fordin ja antoivat yhtiölle nimen  **Merchants Parcel Delivery**. Vuonna 1919 yhtiö laajensi toimintojaan Seattlen ulkopuolelle Oaklandiin Kaliforniaan ja antoivat yhtiölle uuden nimen **United Parcel Service**.

*1930: Yritys aloitti toiminnot New Yorkissa ja pian toiminnot laajenivat muihinkin Yhdysvaltojen itäosien suuriin kaupunkeihin. UPS:n ruskea väritys Pullman Brown otettiin käyttöön yhtiön kaikissa ajoneuvoissa. Ensimmäinen liukuhihna pakettien lajittelussa otettiin käyttöön (Los Angelesissa).
*1940–1959: Yhtiön toiminta laajenee sen hankittua rahdin kuljettamisoikeudet kaikkien asiakkaiden, niin yritysten kuin yksityishenkilöidenkin välillä. 1953 UPS aloittaa aikataulutetut lentorahtitoiminnot itä- ja länsirannikon suuriin kaupunkeihin nimellä UPS Blue Label Air. Toiminta kasvaa vuoteen 1978 mennessä käsittämään kaikki Yhdysvaltojen osavaltiot, mukaan lukien Alaska ja Havaiji.
*1976: UPS laajentaa toimintaansa Eurooppaan, toimimalla Länsi-Saksan sisäisessä liikentessä.
*1981: UPS ostaa ensimmäisen oman lentokoneensa.
*1982: Aloittaa toiminnot Louisvillen hubista.
*1985: Aloittaa lentotoiminnan USA:n ja kuuden Euroopan maan välillä.
*1988: UPS:stä tulee virallisesti lentoyhtiö saatuaan FAA:lta luvat toimintoihin.
*1989: Toiminnot laajenevat käsittämään pakettien ja dokumenttien kuljettamisen 175 maahan.
*1990: Ensimmäinen aikataulutettu lento Aasiaan UPS:n koneella.
*2012: UPS sai yhtenä osallisena EU:lta sakot kuriirikartelliin osallistumisesta. Kartellin jäsenet sopivat hinnoista useilla merkittävillä kuriirireiteillä 2002–2007.

## Kuljetuskalusto

Yhtiön Yhdysvalloissa käyttämät lähettiautot näyttävät varsin vanhoilta muiden lähettiyhtiöiden autoihin verrattuna ja niistä onkin  tullut ajan saatossa yhtiön tavaramerkki. Autot valmistaa  Grumman-Olson ja ne on suunniteltu yhdessä UPS:n kanssa vuonna 1966. Suomessa yhtiö käyttää  Mercedes-Benz Sprinter ja Atego -kuorma-autoja. UPS toimii lähes koko Suomessa, mutta ostaa alihankintana palvelut muualla kun pääkaupunkiseudulla. 

UPS:n omistamalla UPS Airlines -rahtilehtoyhtiöllä on toimituskäytössä 236 rahtilentokonetta:

*52 Airbus A300F4-600R
*2 Boeing 747-400BCF
*11 Boeing 747-400F
* Boeing 747-8F (14 tilauksessa, 14 optiota)
*75 Boeing 757-200PF
*59 Boeing 767-300ERF
*37 McDonnell Douglas MD-11F

## Lähteet

## Aiheesta muualla

*United Parcel Service 
*UPS:n hubi lista 
*Worldport 
*Maxicode viivakoodi
Puhetta tukeva ja korvaava kommunikaatio

**Puhetta tukeva ja korvaava kommunikaatio** (, lyh. **AAC**) tarkoittaa jotakin erityistä viestintämenetelmää, jota henkilö käyttää vamman tai neurologisen poikkeavuuden takia puheen sijaan tai puheen rinnalla.

AAC on tavallisimmin viittomien tai graafiset merkkijärjestelmän (kuva- ja kirjoituskommunikointi) käyttöä. Eräs usein käytetty standardisoitu kuvakommunikaatiojärjestelmä on PCS (Picture Communication Symbols). 

AAC on usein käytössä autistisilla ja dysfaattisilla henkilöillä, toisinaan myös kehitysvammaisilla henkilöillä, joiden kommunikaatio on vaikeaa. Puhetta tukevia ja korvaavia menetelmiä käyttäyvät myös aikuisiällä vammautuneet henkilöt, jotka ovat menettäneet puhe- tai kielikykynsä esimerkiksi onnettomuuden tai aivojen verenkiertohäiriön seurauksena.

Kommunikaatiomenetelmät ovat nykyään niin kehittyneitä, että jos ihmisellä on edes yksi tahdonalainen lihas, voidaan sen varaan rakentaa kommunikaatiomenetelmä.

## Katso myös
*Blisskieli
*Selkokieli
*Tukiviittoma
*Viitottu puhe
*Suomalainen viittomakieli
*Viittomakielet

* Kielellinen erityisvaikeus
* Afasia
* Papunet
* Aivoliitto

## Lähteet

## Kirjallisuutta
* Launonen, K. Vuorovaikutus - kehitys, riskit ja tukeminen kuntoutuksen keinoin 2013 Kouvola kehitysvammaliitto ry
* Huuhtanen, K. (toim.) Puhetta tukevat ja korvaavat kommunikointimenetelmät Suomessa. 2014. Kouvola: Kehitysvammaliitto ry.
* Heister Trygg, B. Graafinen kommunikointi Esineet, kuvat ja symbolit puhetta tukevassa ja korvaavassa kommunikoinnissa 2015 Kehitysvammaliitto ry.
* von Tetzner, S. & martinsen, H. Johdatus puhetta tukevaan ja korvaavaan kommunikointiin 2014 helsinki: Kehitysvammaliitto ry.
* Launonen, K & Korpijaakko-Huuhka, A. KOmmunikoinnin häiriöt - syitä, ilmenemismuotoja ja kuntoutuksen perusteita 2000 Tampere. Palmenia

## Aiheesta muualla

* Papunet 
* Tikoteekki
* Aivoliitto
Neurologinen poikkeavuus

**Neurologiset poikkeavuudet**, joista käytetään myös termiä **neurologiset kehityshäiriöt** eli **aivojen kehityshäiriöt**, tarkoittavat synnynnäistä tai kehityksellistä oireita aiheuttavaa neurobiologista erilaisuutta, johon saattaa liittyä myös hyödyllisiä ominaisuuksia. Kehityshäiriöiden aiheuttamien oireiden aste vaihtelee merkityksettömästä erittäin invalidisoivaan. 

Aivojen kehityshäiriön taustalla voivat olla perintötekijät tai sikiöaikana vaikuttaneet ulkoiset tekijät, kuten tulehdustaudit tai altistuminen haitallisille aineille. 

Synnynnäinen poikkeavuus on havaittavissa heti lapsen synnyttyä taikka ensimmäisen elinkuukauden aikana, kun taas kehitykselliset poikkeavuudet havaitaan vasta myöhemmin lapsuudessa. Kehitykselliset poikkeavuudetkin johtuvat yleensä jo syntymähetkellä olemassa olleista sisäisistä ominaisuuksista. 

Monia neurobiologisia poikkeavuuksia pidettiin ennen huonosta äitisuhteesta johtuvina mielenterveyden häiriöinä. 

Neurologisia kehityshäiriöitä:
* ADD eli tarkkaavaisuuden häiriö (F90.0)
* ADHD eli ylivilkkauden ja tarkkaavaisuuden häiriö (F90.0)
* autismin kirjon oireyhtymät kuten Aspergerin oireyhtymä (F84.5) ja Kannerin oireyhtymä (F84.0)
* dysfasia eli kielen kehityksen häiriö (F80.1)
* motoriikan erityisvaikeudet eli dyspraksia (F82)
* oppimisen erityisvaikeudet kuten lukihäiriö (F81.0 ja F81.1) ja laskemiskyvyn häiriö eli dyskalkulia (F81.2)
* Touretten oireyhtymä (F95.2)
* älyllinen kehitysvammaisuus (F70-F73)
* CP-vamma
* FAS eli alkoholioireyhtymä.

Neurologisesti poikkeavan vastakohtana käytetään termejä *[[neurotyypillinen]]* (engl. neurotypical), *neurologisesti tyypillinen* (engl. neurologically typical) tai lyhennettä NT.

## Katso myös
*Neurodiversiteetti
*Neurologia
*Neuropsykologia
*Neuropsykiatria

## Lähteet

## Kirjallisuutta
*Broberg A., Almqvist K., Tjus T. (2005). Kliininen lapsipsykologia. Edita Helsinki
Häviötön pakkaus

**Häviötön pakkausmenetelmä** on tiedon pakkausmenetelmä, jossa tiedoston kokoa pienennetään ilman tiedon hävittämistä. Häviöttömästi pakatun tiedoston purkaminen palauttaa identtisen tiedoston, joka oli ennen pakkaamista.
Merkittävä käyttökohde häviöttömälle pakkaukselle ovat tekstitiedostot, joissa on erittäin tärkeää palauttaa identtinen tiedosto pakatusta koska pienet erot voivat muuttaa merkitystä huomattavasti. Lisäksi tiedon myöhempää käsittelyä varten on tärkeää säilyttää mahdollisimman paljon alkuperäistä tietoa jotta ei tule virhetulkintoja kuten röntgenkuvissa.
Esimerkkejä häviöttömistä pakkausmenetelmistä ovat Huffman-, Shannon-Fano- ja Lempel-Ziv-koodaukset muunnelmineen.
Esimerkkejä häviöttömien pakkausmenetelmien käyttökohteista ovat muun muassa ZIP, PNG ja FLAC.

Vastakohtana häviöllinen pakkausmenetelmä poistaa osan informaatiosta.

## Menetelmät
Häviöttömän pakkauksen menelmät voidaan luokitella *tilastollisiin* (Huffman, Shannon-Fano) sekä *sanastollisiin* (Lempel-Ziv) menetelmiin.

## Lähteet
Luettelo valtioista inhimillisen kehityksen indeksin mukaan

Tämä on **luettelo valtioista [[inhimillisen kehityksen indeksi]]n mukaan**. Indeksi on *hyvin korkea*, jos se on yli 0,800, *korkea*, jos arvo on 0,700–0,800, *keskitasoa*, jos se on 0,550–0,699 ja *matala*, jos se on korkeintaan 0,549. Julkaistut inhimillisen kehityksen (HDI) arvot pohjautuvat tyypillisesti vuosi tai kaksi aiemmin kerättyihin tietoihin.

On huomattava, ettei artikkelin lähdeaineistona käytetyssä YK:n kehitysjärjestön tilastossa ole aina esitetty inhimillisen kehityksen indeksiä aivan kaikille valtioille, eikä monille kiistanalaisille alueille. Joukosta on uupunut – julkaisuvuodesta riippuen – joitain alhaisen tai keskitason indeksin maita (kuten esimerkiksi Etelä-Sudan, Pohjois-Korea ja Somalia). Lisäksi aiemmin on puuttunut tieto useista väestöltään pienemmistä valtioista (Marshallinsaaret, Monaco, Nauru, San Marino, Tuvalu), mutta uudempi tilasto (2025) on kattavampi. On syytä huomata, että myös poliittisista syistä YK:hon kuulumattomien valtioiden tai itsehallintoalueiden (kuten Taiwan, Grönlanti ja suuri joukko pikkuvaltioita) ja usean kiistanalaisen alueen (kuten Länsi-Sahara) tiedot puuttuvat ajantasaisesta YK:n kehitysjärjestön laatimasta HDI-tilastosta.
 
Maille esitetään taulukossa myös niiden epätasa-arvoon suhtautettu HDI-indeksi, mikäli UNDP on kertonut sen tilastossaan. Mikäli inhimillisen kehityksen indeksi (HDI) ja sen epätasa-arvon huomioima vertailuluku IHDI ovat lähellä toisiaan, maa on varsin tasa-arvoinen. Jos taas UNDP:n HDI- ja IHDI-indeksi poikkeavat toisistaan paljon, on epätasa-arvo suurta (esimerkki Angola, Sierra Leone, Nigeria, Keski-Afrikan tasavalta; melko suuri esimerkiksi Bangladeshissa ja Intiassa). On huomattavaa, ettei tilastossa ollut etenkään aiemmin vielä esitetty IHDI-indeksiarvoa useille arabimaille eikä Kiinalle. 
 
## Luettelo valtioista
### Human Development Index (HDI)

#### Vuoden 2025 raportin mukaan

Taulukoinnin alkua:

## Katso myös
* Luettelo valtioista bruttokansantuotteen mukaan
* Luettelo valtioista asukaskohtaisen bruttokansantuotteen mukaan
* Bruttokansantulo (BKTL, Maailmanpankki siirtynyt käyttämään per capita vertailussa BKTL:ää BKT:n sijaan)
* Vähiten kehittyneet maat

## Lähteet

## Aiheesta muualla
* UNDP:n sivusto HDI-raporteille  (undp.org)
* Vuoden 2016 HDI-raportti (pdf, 3/2017)  (undp.org)
* Human Development Report 2015. Work for Human Development (14.12.2015)  (undp.org)
* Vuoden 2014 HDI-raportti   (undp.org)
* Table 2: Human Development Index trends, 1980–2013   (undp.org)
Säilöönotto

**Säilöönotto** oikeustieteellisenä terminä tarkoittaa vapaudenmenetystä, joka ei perustu rikosepäilyyn tai rangaistukseen. Säilöönoton muotoja Suomessa ovat muun muassa ulkomaalaisen säilöönotto ja päihtyneen säilöönotto. 

## Ulkomaalaisen säilöönotto

Ulkomaalaisten säilöönottoa sovelletaan usein turvapaikanhakijoihin joiden henkilöllisyydessä tai matkareitissä Suomeen on epäselvyyksiä. Arviolta noin 10−15 prosenttia turvapaikanhakijoista otetaan vuosittain säilöön. Myös kielteisen päätöksen saanut eli käännytettävä turvapaikanhakija tai muutoin karkotettava ulkomaalainen voidaan ottaa säilöön ennen hänen maastapoistamistaan.

Säilöönotosta päättää kihlakunnan poliisilaitoksen, keskusrikospoliisin, suojelupoliisin tai liikkuvan poliisin päällystöön kuuluva viranhaltija, lyhyessä säilöönotossa myös rajavartiolaitoksen vähintään majurin arvoinen upseeri. Säilöönottopäätös on käsiteltävä käräjäoikeudessa viimeistään neljän vuorokauden kuluessa sen alkamisesta ja sen jälkeen päätös on uudistettava oikeudessa kahden viikon välein. Käytännössä tuomistuin yhtyy aina poliisin vaatimukseen säilöönoton jatkamisesta (Streng, 2000). Säilöönoton kestolle ei ole säädetty takarajaa. VAHO:n selvityksessä (2000) keskimääräinen säilöönottoaika oli 22,3 vuorokautta.

Säilöönottoyksikkö on laitos, joka toimii säilöönotettujen ulkomaalaisten sijoituspaikkana. Suomen ensimmäinen säilöönottoyksikkö toimi syksystä 2002 alkaen Helsingissä Katajanokan entisen vankilan tiloissa. Nykyään säilöönottoyksikkö toimii vastaanottokeskuksen yhteydessä Helsingin Metsälässä vanhassa toimistorakennuksessa ja Joutsenossa. Kaikkien säilöönottoyksiköiden hallinto siirtyi Maahanmuuttovirastolle vuoden 2017 kuluessa.

## Katso myös
*Säilöönottoyksikkö
* Turvasäilö
* Internointi
* Ihmisoikeudet
* Liikkumisvapaus
* Liikkumisvapauden rajoitus (psykiatria)

## Lähteet

## Aiheesta muualla
*Laki ulkomaalaislain muuttamisesta. Säilöönotto
*Muutos alaikäisen säilöönottoon valmisteilla
Hardcore

Käsitettä **Hardcore** (lyh. HC) käytetään usein kuvaamaan jotain ilmiötä, joka edustaa tyylilajinsa kovempaa tai äärimmäistä linjaa.

* hardcore punk, musiikin tyylilaji, josta on muotoutunut edelleen uusia tyylilajeja.
** hardcore, metallimusiikin käsite, joka viittaa mm. punk rockista kehittyneeseen grindcoreen ja thrash metalliin. 
** hardcore, hard dance -musiikin suuntaus.
** digital hardcore, technoa ja punk rockia yhdistelevä tyylilaji
** hardcore hip hop, hip hopin tyylilaji
* hardcore-porno,  yhdyntää sisältävää seksimateriaalia 
* hardcore-säännöt, showpainin säännöt, jotka sallivat aseet
* *[[Hardcore (elokuva)|Hardcore]]*, Paul Schraderin ohjaama draamaelokuva vuodelta 1979
* *[[Hardcore (vuoden 2015 elokuva|Hardcore]]*, Ilja Naišullerin ohjaama toimintaelokuva vuodelta 2015
Pirkkalaiset

**Pirkkalaiset** eli **pirkkamiehet** tai **pirkat** () olivat Tornion, Luulajan ja Piitimen pitäjissä asuneita, suurelta osin savolais-, karjalais- ja hämäläistaustaisia talonpoikia, joilla oli historialliseen kaupankäyntiin perustuva vahvistettu oikeus verottaa saamelaisia ja käydä kauppaa heidän kanssaan. Pirkkalaisten lapinverotuksen ja -kaupan juuret olivat syvällä rautakaudessa, mutta kirjallisissa lähteissä heidät mainitaan Lappia ja Peräpohjaa koskevissa hallinnollisissa asiakirjoissa 1300-luvun alusta aina 1600-luvun alkuun.

Perimätiedon mukaan Ruotsin kuningas Maunu Ladonlukko olisi myöntänyt pohjoisen talonpojille oikeudet verottaa saamelaisia, mutta tosiasiassa lienee ollut kysymys perinteisten oikeuksien vahvistamisesta Ruotsin kuningaskunnan käytännöksi. Nimitys *birckarlar* liittyy kyseisiin oikeuksiin ja niiden vahvistamiseen eräänlaisena kruunun vallitsevasta järjestelmästä poikkeavana oikeutena. Birk-oikeuksilla Ruotsin kruunu ulotti vaikutusvaltansa Peräpohjan talonpoikien kautta laajoihin lapinmaihin ja niiden asukkaisiin. Ruotsin kuningaskunnalla ei ollut ennen 1500-lukua suoran hallinnon ylläpitämisen mahdollisuutta Lapissa. Nämä oikeudet säilyivät aina Kustaa Vaasan aikaan asti. 

Professori Armas Luukon mukaan pirkkalaiset muodostuivat ainakin seuraavista suvuista: 

* Torniossa: Alkku, Huki, Kouri, Kyrö, Lavi, Oravainen, Pajainen, Pörhö, Pakkainen, Reikku, Tarsi, Vallo, Vihtakainen
* Kemissä: Hirmu, Jukkainen, Poikela, Tasainen, Tapio, Tieksoi, Torvi (Torvinen), Turtoi 

Pirkkalan pitäjään pirkkalaisilla ei liene mitään erityistä yhteyttä, vaikka aikaisemmin historiantutkijat (muun muassa Jalmari Jaakkola) näin otaksuivat. Tästä syystä jotkut nykyajan historiantutkijat ovat ehdottaneet, että 1800-luvulla käyttöön tullut birkarl-sanan suomennos ”pirkkalainen” korvattaisiin sanalla ”pirkkamies”.

Eino Leinon ”Orjan poika” -runossa *Pirkka puuhkalakki* lähtee miehineen ”Lapin kylihin, Lapin lasta velkomahan”.

## Katso myös
*Hämeensillan Pirkkalaisveistokset

## Lähteet
* 
* 
* 
* 
### Viitteet
Hyvä elämä

**Hyvän elämän** käsite on perinteinen etiikan kysymys, joka koskee sitä, millainen inhimillinen elämä on hyvää.

## Georg Henrik von Wrightin näkemys

Georg Henrik von Wright käsittelee päämäärärationaalisuuden pulmaa kirjassaan *Filosofisia tutkielmia*. Wrightin mukaan tuntuisi oudolta väittää, että kun ihmiset jo nuoresta pitäen asettavat itselleen päämääriä ja onnistuvat silti saavuttamaan ne valitsemiensa keinojen kautta, he eivät tunne tyydytystä elämästään. Toisin sanoen hän asetti elämänsä varrella päämääriä itselleen jatkuvasti arvojensa pohjalta, ja rationaalisesti onnistui saavuttamaan nuo päämäärät. Ongelmana onkin, että vanhempana miettiessään elämänsä laatua hän *arvioi uudelleen* toimintansa aiemman päämäärän hänen *hyväänsä* liittyvän harkinnan valossa. Tällaisen harkinnan puuttuminen alkuperäisen päämäärän valinnasta teki valinnasta rationaaliselta kannalta vajavaisen.

Henkilö osoitti aristoteelisen käytännöllisen viisauden (phronesis) puutetta. Ongelmana ei ollut päämäärien rationaalisuus sinällään, henkilö ei vain osannut ennakoida arvojensa muuttumista vuosien varrella. Hän ehkä toivoo, että olisi silloin arvostanut samoja asioita kuin myöhemmin arvostaa. Luonnollisesti kaikkien päämäärien saavuttamiseen tarvittaviin keinoihin liittyy erilaisia hintoja, kielteisiä asioita kuten uurastusta ja työtä, ja myöhemmässä valossa tuo hinta ei vaikutakaan enää palkkion arvoiselta.

## Mihály Csíkszentmihályi ja ''flow''

Mihály Csíkszentmihályi on kirjoittanut *[[flow]]*-käsitteestään sarjan kirjoja. Hänen mukaansa suuri osa myöhemmin ihmisten arvostamista asioista on klassisia kulttuurin mukana syntymiä arvostuksia. Kaikessa toiminnassa on enemmän tai vähemmän hyödyllinen ja nautinnollinen näkökulma. Siivoaminen on esimerkki toiminnasta, joka on pelkästään hyödyllinen mutta useimmille ei nautinnollinen, kun taas videopelien pelaaminen on esimerkki päinvastaisesta. Paras ratkaisu olisi, jos kykenisi täyttämään elämänsä asioilla, jotka tuovat mielihyvää, mutta tuntuvat silti oman arvomaailman mukaan hyödyllisiltä. "Myy televisiosi ja opettele soittamaan pianoa" onkin Csíkszentmihályin ehdotus, pianonsoitto kun voi olla oikein nautinnollista, samalla kun vanhoilla päivilläänkin voi vielä olla ylpeä itsestään tai tuntea ainakin oppineensa hyödyllisen taidon. "Tie onnellisuuteen ei löydy mielettömästä hedonismista, vaan rationaalisesta muutoksesta."

Csíkszentmihályin ajattelu ei poikkea paljoakaan vanhasta itämaisen filosofian perinteestä, jossa ykseys vastaa enemmän tai vähemmän samoja asioita.

## Katso myös

* Elämän tarkoitus
* Hyve
* Hyvinvointi
* Siveellisyys

## Kirjallisuutta
* 

## Aiheesta muualla

* 
* Aristoteleen käsitys hyvästä elämästä  tkk.fi -palvelimella, filosofiaa systeemianalyysin laitoksella
* Elämänkatsomustiedon esimerkki hyvästä elämästä 
* Elämä, etiikka ja posthumanismi  Suomen Ateistiyhdistys ry
* Hyvä elämä, hyvinvointi ja oikeamielisyys  Vexom  01.08.2005
ACME

**ACME** (englannin kielen sana merkityksessä *huippu, huipentuma*) tarkoittaa kuvitteellista valmistajaa, joka tuottaa käytännössä mitä tahansa tuotteita. Yhtiö on erityisen tuttu *[[Kelju K. Kojootti ja Maantiekiitäjä]]* -piirroselokuvista, joissa se toimitti Kelju K. Kojootille kaikkea mahdollista räjähtävistä tennispalloista jättimäisiin sähkömagneetteihin. Koska mikään ei koskaan toiminut kunnolla Maantiekiitäjän pään menoksi, Kojootin ja Acme-yhtiön välisestä oletetusta oikeustaistelusta on tehty muutakin huumoria, kuten Ian Frazierin alun perin The New Yorker -aikakauslehdessä helmikuussa 1990 julkaistu pakina *Coyote v. Acme*, josta tuli myös Frazierin pakinakokoelman nimi.

ACME on tuttu yhtiö myös *[[Väiski Vemmelsääri]]* -lehdessä, jossa yritys valmistaa mm. räjähtäviä lihapullia ja uuneja. *[[Clint Eastwood]]in* elokuvassa *[[Hyvät, pahat ja rumat]]* näkyy ACME- ruutilaatikoita. ACME esiintyy myös Arnold Schwarzeneggerin tähdittämän elokuvan *[[Last Action Hero]]* kohtauksessa, jossa pahikset pommittavat Arnoldin hahmon autoa. Elokuvassa *[[Kuka viritti ansan, Roger Rabbit?]]* esiintyy Marvin Acme -niminen hahmo, joka valmistaa pilailutuotteita lähellä Toon Townia.

## Alkuperä

Tosielämässä Acme oli hyvin suosittu yritysnimien osana 1920-luvulla, jolloin erilaiset aakkosjärjestykseen pohjautuvat yrityshakemistot alkoivat levitä laajaan käyttöön. Aivan aakkostetun luettelon alkuun sijoittuva iskevä nimi erottui. Varhaiset Sears-yhtiön postimyyntiluettelot sisälsivät lukemattomia Acme-merkkisiä tavaroita, kuten esimerkiksi Acme-alasimia, joista idea piirretyissä usein käytettyihin raskaisiin ja yleensä putoaviin alasimiin lienee saatu. Joitakin Acme-nimisiä yrityksiä on säilynyt näihin päiviin asti, kuten Acme-tiilitehdas, -jalkinetehdas ja -supermarketketju.

## Lähteet
DC++

**DC++** on avoimen lähdekoodin vertaisverkko-ohjelma, joka käyttää Direct Connect -protokollaa. Ohjelmaa levitetään GPL-lisenssillä.  Useimpien arvioiden mukaan DC++ on suosituin Direct Connect -asiakasohjelma.

Koska DC++:n lähdekoodi on kaikkien saatavilla, siitä on tehty versioita, jotka väärinkäyttävät vertaisverkkoa esimerkiksi ilmoittamalla jaossa olevan materiaalin määrän suuremmaksi kuin se todellisuudessa on. DC++:n lähdekoodia on myös käytetty GPL-lisenssin vastaisesti suljetun lähdekoodin Direct Connect -ohjelmassa rmDC++. DC++ on ohjelmoitu C++-ohjelmointikielellä.

Käyttääkseen DC++:aa on yhdistettävä jonkin palvelimen "aulaan" ja sieltä valittava mieleiset hubit eli varsinaiset tiedostonsiirtopalvelimet, joilla voi olla jopa kymmeniä tuhansia käyttäjiä. Näiltä käyttäjiltä etsitään sitten tiedostoja hakusanoilla, ja hubi listaa haun tuloksen käyttäjiltä keräämiensä tiedostolistojen perusteella. Kun mieleinen tiedosto on valittu, tiedoston lataus alkaa. Tämä edellyttää vapaana olevaa latauspaikkaa tiedostoa jakavalla koneella. Latauspaikkojen määrä on tiedostoa jakavan koneen käyttäjän valittavissa. Useimmiten DC++:aa käytetään tekijänoikeuksilla suojatun musiikin, elokuvien, televisiosarjojen, tietokoneohjelmien, kuvien ja tietokonepelien laittomaan vaihtamiseen. Joillakin hubeilla voi olla jakamista koskevia rajoituksia.

DC++ on saatavilla suomeksi kielipaketilla ja versiossa 0.705 sekä uudemmissa suomennos tulee mukana.

## Ominaisuudet
* Monta yhtäaikaista hubiyhteyttä, joilta voi etsiä yhtä aikaa tiedostoja.
* Uusimmilla versioilla mahdollista ladata samaa tiedostoa usealta käyttäjältä
* Alkuperäistä Direct Connectia tehokkaampi käyttöliittymä.
* Uusimmat versiot eivät ole yhteensopivia alkuperäisen Direct Connect -protokollan kanssa.

## Aiheesta muualla

* DC++:n virallinen sivusto 
* Ohjelman asentaminen ja muita ohjeita
Jyrki Otila

**Jyrki Ilari Otila** (2. syyskuuta 1941 Helsinki – 14. huhtikuuta 2003 Tampere) oli suomalainen TV-visailutuomari ja -juontaja sekä Euroopan parlamentin jäsen.

## Henkilöhistoria ja ammattiura
Otilan vanhemmat olivat ylilääkäri Eino Kaj Alfred Otila ja sairaanhoitaja Lahja Suni. Koulutukseltaan Otila oli ekonomi. Otila tuli tunnetuksi useiden suosittujen tietokilpailujen tuomarina televisiossa. Otila toimi Yleisradion apulaiskonttoripäällikkönä 1965–1970, YK:n tehtävissä Dar es Salaamissa Tansaniassa 1970–1973, Yleisradiossa 1974, Ulkoasiainministeriössä kehitysyhteistyöasiantuntijana Tansaniassa 1975–1977 ja Orion Yhtymän tehtaanjohtajana Arushassa Tansaniassa 1977–1980. Otila oli naimisissa ja hänellä oli lapsi, mutta vaimo ja lapsi kuolivat liikenneonnettomuudessa heidän asuessaan Afrikassa.

Otila laati kysymyksiä Yleisradion TV2:n *[[Thilia Thalia|Thilia Thalia Tallallaa]]* -visailuohjelmaan vuodesta 1982 ennen siirtymistään uuden Kolmoskanavan visailuohjelmien tekijäksi. Hän toimi Oy VipVision Finland Ltd.:n hallituksen varapuheenjohtajana vuodesta 1995. Otila oli mukana myös muun muassa visailuohjelmien *[[Kolmosvisa]]*, *[[Tietopörssi]]* ja *[[Retsi & Jykke]]* tuottamisessa. Hänen juontajaparinaan ohjelmissa oli tavallisesti Reijo Salminen. Otila oli itsekin tasokas tietokilpailija ja sijoittui 1994 kolmanneksi *[[Suomen Tietoviisas]]* -tietokilpailussa.

Otila sairastui suusyöpään, joka todettiin vuonna 1999. Syöpä oli seurausta vuosikausia kestäneestä tupakoinnista. Otila toipui syövästä, mutta jälkiseurauksena hänelle tuli kuitenkin useita tulehduksia, jotka vaativat sairaalahoitoa. Hän menehtyi 14. huhtikuuta 2003.

## Europarlamentaarikko
Otila valittiin Euroopan parlamentin jäseneksi Suomesta vuosiksi 1996–1999 (Kokoomus). Hän oli parlamentissa aluepoliittisen valiokunnan jäsenenä ja maatalousvaliokunnan varajäsenenä.

## Luottamustoimet
*Suomen Veteraanijääkiekkoliitto, hallituksen jäsen 1983–2003
*Suomen Jääkiekkomuseoyhdistys, johtokunnan jäsen 1984–2003
*Kansainvälinen Jääkiekkoliitto, veteraanijääkiekkokomitean jäsen 1992–2003
*Suomi-Hongkong-kauppayhdistys, hallituksen jäsen 1984
*Olutliitto, puheenjohtajana vuodesta 2000
*Suomen syöpäpotilaat ry:ssä

## Lähteet

## Aiheesta muualla
*
Ritva Laurila

** Ritva Tellervo Laurila** (o.s. **Toivonen**, 13. huhtikuuta 1932 Helsinki – 10. kesäkuuta 2014 Helsinki) oli suomalainen toimittaja, kokoomusta edustanut poliitikko ja kaupunkineuvos. Hän oli kansanedustaja vuosina 1978–1995 ja Euroopan parlamentin jäsen vuosina 1995–1996 ja 1999. 

Laurila valmistui ylioppilaaksi 1950 ja filosofian maisteriksi Helsingin yliopistosta 1953. Ammatiltaan hän oli äidinkielen opettaja. Laurila työskenteli Ilta-Sanomien toimittajana 1953–1955 ja äidinkielen ja historian opettajana Apollon yhteiskoulussa 1953–1955. Vuonna 1956 hän oli ASLA-stipendiaattina Yhdysvalloissa Missourin yliopistossa. Sen jälkeen Laurila asui muutaman vuoden Istanbulissa Turkissa. Hän työskenteli Suomen Punaisen Ristin tiedotussihteerinä 1959–1961 ja Terveydenhoitolehden sekä Kotilääkäri-lehden toimittajana, toimitussihteerinä, toimituspäällikkönä ja päätoimittajana 1961–1979.

Laurila valittiin Helsingin kaupunginvaltuustoon 1973. Hän toimi muun muassa kokoomuksen valtuustoryhmän ja kaupunginhallituksen puheenjohtajana sekä HYKS:n ja HUS:n hallitusten puheenjohtajana. Eduskuntaan hän nousi syyskuussa 1978 Harri Holkerin seuraajaksi. Laurilaa kiinnostivat kansanedustajana erityisesti terveydenhuolto ja kansainväliset asiat.

Laurila oli Kokoomusnaisten puheenjohtaja 1986–1991. Hän toimi myös Lastenlinnan säätiön hallituksen puheenjohtajana. Laurila oli eläkeläisjärjestö Kansallinen senioriliitto ry:n puheenjohtajana 2004–2008. 

## Lähteet

## Aiheesta muualla
* HS Muistot: Ritva Laurila
*
Heraldiikka

**Heraldiikka** (
Blason fam fr LeCorgne.svg|Ranskalaisen Le Corgne -suvun vaakuna. Alueen heraldiikalle tyypillistä ovat sininen ja kulta sekä leijona ja liljat tunnuksina.
Arms of the Eden family of Sudbury.png|Englantilaisen Eden-suvun vaakuna, jossa polviorsia ja merellisiä tunnuksia.
Baldovinetti2.svg|Italialaisen Baldovinetti-suvun vaakuna. Vaakunassa on ghibelliinien tunnus, musta kotka kultaisessa lakiossa.
Escudo Belluga y Moncada.gif|Belluga y Moncada -suvun vaakuna Espanjasta. Vaakuna on alueelle tyypillisesti monikenttäinen, ja reunusta on käytetty yhdistämiseen. Kilpi on leveätyvinen.
DEU Dexheim COA.svg|Dexheimin vaakunassa on saksalaiselle alueelle tyypillinen kotka.
Pudasjarvi.vaakuna.svg|Pudasjärven vaakunassa on Suomessa melko yleinen, muualla harvinainen havukoro.
POL COA Andronowski.svg|Andronowski-suvun vaakunassa on Puolalle tyypillinen puumerkkimäinen kuvio.


## Tunnettuja heraldikkoja
### Suomalaisia

* Robert de Caluwé
* Olof Eriksson
* Ahti Hammar
* B. Harald Hellström
* Reijo Helläkoski
* Tuomas Hyrsky
* Kimmo Kara
* Kari K. Laurla
* Gustaf von Numers
* Harri Rantanen
* Jukka Suvisaari
* Tapani Talari
* Kari J. Tähtinen
* Harri Uimonen
* Tapio Vallioja
* Juhani Vepsäläinen

### Ulkomaisia
* Sven Tito Achen (Tanska)
* John Ferguson (Iso-Britannia)
* Arthur Charles Fox-Davies (Iso-Britannia)
* Stephen Friar (Iso-Britannia)
* Priit Herodes (Viro)
* Ottfried Neubecker (Saksa)
* Jan Raneke (Ruotsi)
* Carl Alexander von Volborth (Yhdysvallat)

## Heraldiikkaa koskeva lainsäädäntö Suomessa

*Laki Suomen vaakunasta 381/78
*Laki Suomen lipusta 380/78
*Laki Suomen lipusta annetuin lain muuttamisesta 588/1995
*Asetus liputuksesta Suomen lipulla 383/78
*VNP Suomen lipun väreistä 827/93
*Asetus huvialustusten lipuista 292/1983
*VNP virastojen sineteistä 185/1985

1990-luvulla tehdyt muutokset:
*Laki evankelis-luterilaisen kirkon vaakunoista 785/1986
*SM päätös läänihallitusten virastotunnuksista 562/1997
*VNP päätös Suomen historiallisten maakuntien vaakunoista 70/1963
*Kuntalaki 365/1995 (6 §)
*Tavaramerkkilaki 7/1964 (14§)
*Asetus arkistolaitoksesta 832/1994 (16§)

## Lähteet
* 
### Viitteet

## Kirjallisuutta

* 
* 
* 
* 
* 

## Aiheesta muualla

* Suomen Heraldinen Seura
* La Vida Home page/The World of Knights and Shields (myös suomeksi)
* Suomen ritarihuone, aatelisvaakunat
* Kansallisarkiston heraldinen lautakunta 
* Turun yliopiston Savo-Karjalaisen Osakunnan vaakunakokoelman kunnallisvaakunat 
* Europeana Heraldica, Kansallisarkiston heraldinen tietokanta.
Knuut

**Knuut** voi tarkoittaa seuraavia:

* Knuut, tavallisemmin Knut, Suomessa myös Nuutti, miehen etunimi
* Knuut (), Ruotsin kuninkaita:
** Knuut Eerikinpoika, Ruotsin kuningas 1167−1195/1196
** Knuut Pitkä, Ruotsin kuningas 1229−1234
* Knuut (), Tanskan kuninkaita ja prinssejä:
** Knuut II Suuri (k. 1035), Englannin, Tanskan ja Norjan kuningas
** Knuut III Hardeknut (k. 1042), Tanskan ja Englannin kuningas, edellisen poika
** Knuut IV Pyhä, Tanskan kuningas 1080−1086
** Knuut V Maununpoika, Tanskan kuningas 1146-1157
** Knuut VI eli Knuut Valdemarinpoika, Tanskan kuningas 1182−1202
** Knud Lavard (k. 1131), tanskalainen prinssi ja pyhimys, jonka muistoksi kierrettiin nuutinpäivän kulkueita